


Ar gyfer pwrpas yr aseiniad yma rwyf yn mynd i adfyfyrio ar fy rhagdybiaethau a phrofiadau proffesiynol. Byddaf yn trafod fel mae fy rhagdybiaethau wedi cael eu dylanwadu gan ymateb yr ysgol i sialensiau yn y gymuned. Byddai yn defnyddio model adfyfyriol Borton (1970) i archwilio i’r rhagdybiaethau sydd gen i. Mae model Borton yn gylchol ac yn defnyddio tri cham, Beth?, Felly, beth? a Beth nawr? Yn ôl Borton (1970) mae adfyfyrio yn“provides an organised way of increasing awareness (What), evaluating information (So what) and experimenting with new behaviour (Now what)”. Mae hyn yn awgrymu bod adfyfyrio yn broses parhaus lle rydych chi bob amser yn gwerthuso eich ymarfer ac yn addasu i anghenion y dysgwyr. Mae adfyfyrio yn cael ei weld fel rhan bwysig o addysg gan Lywodraeth Cymru gyda’r cynhyrchiad o’r ddogfen (2015, tud.2) sy’n uwcholeuo fel mae adfyfyrio ar eich ymarfer yn gallu helpu i wella eich sgiliau dysgu a fydd yn ei dro yn buddio’r disgyblion.
Y rhagdybiaeth gyntaf byddaf yn archwilio yw’r effaith mae tlodi yn gallu cael ar addysg plentyn. Pan oedden i’n ddisgybl fy hunan, rwy’n gallu cofio rhai disgyblion yn fy nosbarth a oedd yn cael cymorth ychwanegol gan fod nhw ddim pob tro yn deall y gwaith a chafodd rhoi i ni yn y dosbarth. Ond doedden i ddim yn gwerthfawrogi tan i fi dechrau’r cwrs addysg gynradd fod plentyn sy’n dod o gefndir tlotach yn cael llawer mwy o siawns o danberfformio trwy gydol ei fywyd ysgol (Egan,2013, tud.4).
Yr ail ragdybiaeth byddaf yn trafod yw fel mae athrawon profiadol yn defnyddio cynlluniau gwersi. Cyn fy niwrnodau pontio o’n i’n meddwl bydd gan yr athrawes y cynllun gwers tu blaen iddyn nhw i dywys nhw trwy’r dysgu. Roedden i wedi synnu i weld bod yr athrawes yn gallu cyflwyno’r pwnc, ennill sylw’r plant, annog trafodaeth a sefydlu bod y plant wedi deall heb gyfeirio at unrhyw nodiadau.

Yn gyntaf byddaf yn trafod yr effaith mae tlodi yn gallu cael ar addysg plentyn gan ddefnyddio model Borton (1970).
Beth?- Yng Nghymru, 2019 amcangyfrifwyd oedd pumed o blant yng Nghymru yn byw mewn tlodi (National Education Union, 2019). Yn fy ysgol mae 33.4% o blant yn mynychu mewn prydau bwyd am ddim efo 184 disgybl (Fy ysgol leol, 2019). Mae yna hefyd 27% o ddisgyblion efo anghenion dysgu ychwanegol (Estyn, 2017). Mae wedi ei gofnodi’n dda bod angen cymorth addysgol ychwanegol ar gyfer y disgyblion sydd yn y grwpiau hyn (Cyngor Caerdydd, 2013).

Felly, beth?- Mae Llywodraeth Cymru wedi adnabod bod cymorth ar gyfer y disgyblion yn y grwpiau hyn yn bwysig, felly cyflwynon nhw’r grant amddifadedd disgyblion (GAD) yn 2012 (Llywodraeth Cymru, 2014). Darperir i ysgolion er mwyn sicrhau bod cefnogaeth yn cael ei roi i’r disgyblion i helpu nhw goresgyn y rhwystrau sydd ganddynt i helpu nhw cyflawni eu potensial llawn. (Llywodraeth Cymru, 2014). Mae prydau bwyd am ddim yn gynllun arall a oedd wedi cael i gyflwyno ar gyfer teuluoedd tlawd. Mae hyn yn helpu trwy sicrhau bod gan bob plentyn mynediad i fwyd da. Mae hyn yn gallu gwella iechyd plant trwy gyflwyno ffrwyth a llysiau newydd iddynt (Childrens Society, 2018). Cynllun i gefnogi pob plentyn yn fy ysgol yw clwb brecwast. Yn 2019/19 roedd tua 6000 o ddisgyblion yr wythnos yn mynychu mewn clybiau brecwast yn Sir Gâr, mae hyn yn ail i Abertawe am y defnydd o glybiau brecwast yn Ne, Gorllewin a Chanolbarth Cymru (Stats Cymru, 2018/19). Mae ymchwil yn dangos bod (Cyngor Sir Gâr, 2020) cael brecwast iachus yn gallu annog ffordd o fyw iachus, gwella canolbwyntio ac ymddygiad yn amgylchedd yr ysgol gan annog plant i gymdeithasu a chwarae efo’i gilydd (Llywodraeth Cymru, 2015). Mae clwb brecwast yn adnodd ychwanegol i’r gymuned oherwydd mae’n cefnogi’r rhieni sy’n gweithio sy’n gallu mynd a’i phlant i ysgol yn gynharach nag arfer i alluogi nhw i gyrraedd gwaith ar amser. I gefnogi rhieni yn y gymuned sydd â phlant o 0-3 oed mae yna sefydliad o’r enw Dechrau’n Deg sydd ar gael mewn ardaloedd difreintiedig. Mae’n cynnig gofal plant am ddim yn ogystal â chefnogaeth i rieni profiadol a newydd trwy gynnal clybiau er mwyn iddynt gymdeithasu efo rhieni eraill.

Beth Nawr?- 
Cyn dechrau’r cwrs dysgu doedden i ddim yn gwybod faint o blant a oedd dal yn byw mewn tlodi yng Nghymru. Gan fod 33.4% o fy ysgol yn mynychu mewn prydau bwyd am ddim (Fy ysgol leol, 2019), rwy’n teimlo fy mod i fel athrawes o dan hyfforddiant efo fwy o ddealltwriaeth am y cymorth ychwanegol sydd angen ar y plant yma. Cefais fy synnu ar y gefnogaeth sydd gan y plant a’r teuluoedd yma yn y gymuned, fel Dechrau’n deg, prydau bwyd am ddim a chlwb brecwast. Felly mae fy nealltwriaeth o dlodi wedi gwella’n sylweddol ers dechrau’r cwrs dysgu a fyddai’n cymryd y strategaeth o gefnogi i fewn i’r ystafell dosbarth.

Yr ail ragdybiaeth yw’r defnydd o gynlluniau gwersi yn ymarferol. Yn y brifysgol rydym wedi derbyn templed i helpu strwythuro a chynllunio am wersi. 
Beth?-Mae hyn yn tywys ni trwy’r amcanion am y sesiwn, asesiad o ddysgu’r disgyblion, deall yr ymchwil ni wedi defnyddio a fy adfyfyrio a dadansoddiad o’r sesiwn.Mae defnyddio cynllun gwers i’ch cyfeirio trwy eich amcanion a chanlyniadau dysgu yn paratoi chi am fel i chi’n mynd i gyflwyno’r pwnc i’r disgyblion. Yn ogystal â fel chi’n gallu addasu i gwrdd ag anghenion bob disgybl.Pan oedden i’n ddisgybl doedden i ddim wedi gweld unrhyw athro/athrawes yn edrych ar gynlluniau gwersi, er bod y wers yn effeithiol iawn. Eto, pan oedden i ar fy niwrnodau pontio ni welais i’r athrawes yn defnyddio cynllun gwers. Mae hyn yn awgrymu gyda phrofiad chi’n gallu creu cynlluniau gwersi cyn y wers, a ddim gorfod cyfeirio ato yn ystod y wers.

Felly, beth?- Mae ysgrifennu cynllun gwers yn sgil y byddai’n datblygu trwy gydol y tair blwyddyn nesaf yn y brifysgol. Ar y dechrau mae’n gallu fod yn heriol ond mae astudiaethau yn dangos ar ôl y flwyddyn gyntaf mae’n dod yn fwy rhwydd. Er fydd pob myfyriwr yn datblygu’n wahanol trwy gydol y tair blwyddyn nesaf, erbyn y drydedd flwyddyn bydd pob myfyriwr yn gynllunwyr gwersi effeithiol (Choy et al. 2013, tud.70). Cydran allweddol o addysg athrawon yw datblygu’r sgil o greu cynllun gwers sydd i bob pwrpas yn creu amgylchedd dysgu gyda’r adnoddau sydd ar gael (Sahin-Taskin, 2017, tud. 57). Mae mentoriaid yn ysgol yna i annog, tywys a chefnogi chi trwy’r proses o adfyfyrio, i helpu chi gwerthuso pa mor effeithiol yw eich dysgu, beth sy’n digwydd yn y dosbarth a beth yw’r effaith bydd adfyfyrio yn cael ar ymarfer yn y dyfodol (Tarant, 2013, tud.23). Mae cynllun gwers yn ffordd ffurfiol o gofnodi’r broses hon, ond yn yr amgylchedd dosbarth mae’n cael ei ddefnyddio mewn ffordd anffurfiol gan fod ddim yn weledol i mi.Ar gyfer fy nghynllun gwers gyntaf, roedd yn rhaid i ni gynllunio gwers darllen. Roedden i’n ffeindio hyn yn eithaf caled. Ysgrifennodd Jin et al. (2017) fod athrawon o dan hyfforddiant yn ystod ei flwyddyn gyntaf yn teimlo’n bryderus am eu hadborth y gallent gael. Yn ogystal â fel bydd y mentor yn asesu’r wers, gall y plant ymddwyn yn wahanol pan mae athrawes arall yn y dosbarth.  Rwy’n gallu gweld fel mae hyn yn achosi pryder ond hefyd yn gallu gweld bod hyfforddiant yn mynd i ddatblygu’r sgiliau yma a fyddai yn y dyfodol ddim mor bryderus. Rwy’n teimlo bod gen i a’r plant yn fy nosbarth perthynas da gan fy mod nhw ddim yn gweld fi fel y person mewn rheolaeth eto , ac efallai yn teimlo’n fwy cyfforddus yn dweud pethau wrthyf i. Pan fydd fy mentor yn y dosbarth ar fy mhrofiad dysgu proffesiynol rwy’n teimlo gall y plant newid ei ymddygiad o’r achos bydd person arall yn hynach yn y dosbarth hefyd.

Beth nawr?- Rwy’n deall bod cynllun gwers yn broses ffurfiol sy’n ffordd o ddatblygu eich hunan i fod yn athrawes fwy effeithiol. Mae cael mentor effeithiol yn cael effaith cadarnhaol ar eich dysgu (Bentley et al. 2017, tud.231) ac yn wneud i chi eisiau gwella’r cynlluniau gwersi a’r gwerthuso (Shields, Murray, 2017, tud.320). Er mwyn i fi fod yn athrawes effeithiol bydd yn rhaid i mi wella fy nghynllunio gwersi er mwyn wella fy sgiliau addysgu.

I gloi rwyf fedru dangos fel mae fy rhagdybiaethau wedi cael ei ddylanwadu gan fy amser yn yr ysgol a’r cysylltiadau cymunedol. Rwyf wedi dysgu bod tlodi yn gallu cael effaith mawr ar blant trwy gydol eu haddysg, bydd hyn yn dylanwadu ar fel rwy’n cynllunio fy ngwersi yn y dyfodol. Mae dysgu yn cael ei nabod fel proses cymhleth oherwydd mae rhaid i athrawon dehongli’r amgylchedd yn barhaus, wrth addasu ei addysg i ymateb i hyn (Chieu et al. 2017).Efallai dyna pam mae cynlluniau gwersi’n bwysig er mwyn rhoi strwythur a chofnodi sialensiau sydd yn digwydd mewn rhai gwersi. Felly byddai wastad yn dysgu i addasu i’r anghenion yma. Rwyf nawr yn gallu gweld fel bydd fy sgiliau yn datblygu dros amser wrth i mi ddilyn fy nhaith o nofis i arbenigwr.
Er mwyn i fod yn athrawes broffesiynol bydd yn rhaid i mi gyflawni’r safonau SAC fel y disgrifiwyd gan Lywodraeth Cymru (2018). Rwy’n teimlo'r safonau rwy’n cydnabod fwyaf yw'r safon addysgeg effeithiol a’r safon dysgu broffesiynol. Maen nhw’n adlewyrchu fy nysgu hyd yn hyn ar fy nghwrs, ac wedi fy annog i gan ddangos fy mod i ar y trywydd cywir i fod yn athrawes effeithiol.

